Buckshot Roulette
"Buckshot Roulette" on 2023. aasta indie-õudusvideomäng, mille loos Eesti üliõpilane Mike Klubnika. Mäng ilmus 28. detsembril 2023 itch.io platvormil, 4. aprillil 2024 avaldati see Steami veebipoes.[viide?] 10 päevaga müüs mäng Steami platvormil üle miljoni koopia. Müügiedu võtmeks on pakutud nii mängu unikaalsust kui odavat hinda. Mängu sisuks on salapärase diileriga mängitav vene rulett, kusjuures tulirelvana kasutatakse pumppüssi. Klubnika on öelnud, et õudusmängude žanri puhul intrigeeris teda "selle üldine esteetika" ning lisaks väike arendajate kogukond. Lisaks see, et õudusmängude arendajad on muude žanritega võrreldes altimad mängumehaanikatega eksperimenteerima.